Դանիել Դրինքուոթեր

Դանիել Նոել Դրինքուոթերը ( ) - անգլիացի ֆուտբոլիստ, Պրեմիեր Լիգայի «Լեսթեր Սիթի» ակումբի և Անգլիայի հավաքականի կիսապաշտպան։ Դանին «Մանչեսթեր Յունայթեդի» ակադեմիայի սան է։

Ակումբային կարիերա 
Մանչեսթերում ծնված Դանին մարզվել սկսել է 9 տարեկանից՝ «Մանչեսթեր Յունայթեդի» ակադեմիայում։ 2006 թվականի հուլիսին նա ակումբի մանկապատանեկական թիմիմ հետ պայմանագիր կնքեց։ 2008 թվականի հուլիսի 31-ին Լանկաշիրայի Մեծ գավաթի եզրափակչում՝ «Լիվերպուլի» ակադեմիայի դեմ խաղում Դրինքուոթերը փոխարինման դուրս եկավ Ռոդրիգո Պոսսեբոնի փոխարեն և խաղի ավարտից երեք րոպե առաջ խփեց հաղթական գոլը։ 2008-09 մրցածրջանում Դանին անցկացրեց 18 խաղ «Յունայթեդի» պահեստային կազմում և 2 գոլ խփեց։

2009 թվականի մայիսի 24-ին Պրեմիեր Լիգայի վերջին տուրում՝ «Հալլ Սիթի» դեմ խաղում Դրինքուոթերը առաջին անգամ թիմի հիմնական կազմում տեղ գտավ՝ «46» համարով, սակայն այդպես էլ խաղադաշտ դուրս չեկավ;

2009 թվականի օգոստոսի 14-ին Դանին մինչև 2009-10 մրցաշրջանը վարձավճարով տեղափոխվեց «Հադերսֆիլդ Թաուն»։ Արդեն հաջորդ օրը նա նորամուտը նշեց ակումբում, խաղալով «Սաութհեմփթոնի» դեմ խաղում։ Ամբողջ մրցաշրջանում նա անցկացրեց 39 հանդիպում և 2 գոլ խփեց։

2010 թվականի հուլիսի 8-ին Դրինքուոթերը վարձավճարով տեղափոխվեց ուելսյան «Քարդիֆ Սիթի», որը հանդես էր գալիս Պրեմիեր Լիգայում։ Օգոստոսի 8-ին նա նորամուտը նշեց «Քարդիֆ Սիթիի» կազմում՝ «Շեֆֆիլդ Յունայթեդի» դեմ խաղում։ 2011 թվականի հունվարի 25-ին «Մանչեսթեր Յունայթեդը» Դրինքուոթերին վերադարձրեց ակումբ։ Վարձավճարով հանդես գալու ժամանակ Դանին անցկացրեց 12 հանդիպում։

«Քարդիֆ Սիթիից» «Յունայթեդ» տեղափոխվելուց երեք օր անց՝ 2011 թվականի հունվարի 28-ին Դրինքուոթերը մինչև մրցաշրջանի վերջը վարձավճարով տեղափոխվեց «Ուոթֆորդ»։ «Ուոթֆորդի» կազմում նա անցկացրեց 12 հանդիպում։

2011 թվականի օգոստոսի 23-ին Դրինքուոթերը վարձավչարով ուղարկվեց «Բարնսլի»։ «Բարնսլիի» կազմում նա անցկացրեց 18 հանդիպում և 1 գոլ խփեց («Քարդիֆ Սիթիի» դարպասը)։

2012 թվականի հունվարի 20-ին Դանի Դրինքուոթերը փոխեց ակումբային գրանցումը՝ տեղափոխվելով «Լեսթեր Սիթի», իսկ տրանսֆերի արժեքը չհրապարակվեց։

2013-14 մրցաշրջանը Դրինքուոթերի համար հաջողված էր. առաջնության 45 խաղում նա 7 գոլ խփեց, և դեկտեմբեր ամսին ստացավ «Ամսվա ֆուտբոլիստ» կոչումը, և բացի այդ առաջադրվեց առաջնության «տարվա ֆուտբոլիստ» կոչմանը։ Նա մտավ առաջնության տարվա լավագույն կազմի ֆուտբոլիստների մեջ, որտեղ էին նաև նրա ակումբակիցներ Կասպեր Շմեյխելը և Ուես Մորգանը, իսկ «Լեսթեր Սիթին» հաղթեց առաջնությունը, ստանալով թույլատրություն խաղալու Պրեմիեր Լիգայում։

2014 թվականի հունիսի 7-ին Դրինքուոթերը «Լեսթերի» հետ պայմանագիրը երկարաձգեց 4 տարով։

Կարիերան հավաքականում 
Դրինքուոթերը Անգլիայի հավաքականում նորամուտը նշել է 18 տարեկանում՝ 2007 թվականի նոյեմբերի 20-ին խաղալով Գանայի հավաքականի դեմ, խփեց 2-րդ գոլը խաղի, որը ավարտվեց անգլիացիների հաղթանակով (2:0)։ Իսկ ավստրալիացիների դեմ խաղը նրա համար երկրորդն էր։

2008-2009 թվականներին Դանին Անգլիայի մինչև 19 տարեկանների հավաքականում անցկացրեց 12 հանդիպում։

2016 թվականի մարտի 29-ին նորմաուտը նշեց Անգլիայի հավաքականի հիմնական կազմում՝ խաղալով Հոլանդիայի հավաքականի դեմ խաղում։

Վիճակագրությունը հավաքականում

Տիտղոսներ

Ակումբային տիտղոսներ 
 Լեսթեր Սիթի
 Անգլիայի 2-րդ առաջնության հաղթող - 2013-14
 Պրեմիեր Լիգայի չեմպիոն - 2015-16

Անձնական տիտղոսներ 
 Առաջնության «տարվա թիմ»-ի կազմի անդամ - 2013-14
 Առաջնության ասմվա լավագույն խաղացող - 2013 թվականի դեկտեմբեր
 «Լեսթեր Սիթիի» կազմի տարվա խաղացող - 2013-14

Ծանոթագրություններ

Արտաքին հղումներ 
 Ֆուտբոլիստի էջը LCFC.com կայքում 
 
 

Անգլիացի ֆուտբոլիստներ
Անգլիական ֆուտբոլի լիգայի խաղացողներ
Հադերսֆիլդ Թաունի ֆուտբոլիստներ
Ֆուտբոլի կիսապաշտպաններ
Պրեմիեր Լիգայի ֆուտբոլիստներ
Մանչեսթեր Յունայթեդի ֆուտբոլիստներ